Jumalan armoa ja rauhaa!
Mukava olla taas Herran Sanan ääressä.
Tervetuloa seuraamaan Tie on valmis -ohjelmaa!
Kun ajelin tänne studiolle, -
niin yhtäkkiä sisimpääni tuli merkillinen Sana. Minäpä luen täältä -
Heprealaiskirjeen 3. luvusta jakeesta 13: -
"...kehoittakaa toisianne joka päivä, niin kauan kuin sanotaan: -
'tänä päivänä', ettei teistä kukaan -
synnin pettämänä paatuisi;"
Siinä on erikoinen... Ajattelen ensinnäkin sanaa 'synti'.
Syntihän on semmoista asennetta ja semmoisia tekoja, -
jotka ovat vastoin Jumalan tahtoa. Se on syntiä.
Synti on aina vaarallista.
Tässä nyt on aika jännästi, kun sanotaan, -
että "synnin pettämänä paatuisi".
Synti siis pettää.
Sitten sanotaan Raamatun 1. kirjassa, -
1. Mooseksen kirjassa, -
että synti väijyy ovella.
Vastusta sitä.
Nyt yhtäkkiä huomaamme, että synti on se kaveri, -
joka haluaa pettää ihmisen.
Myöskin tuosta sanasta 'pettää' tietää, -
että siellä on kaikki kujeet mukana.
Apostoli Paavali sanoo sielun- vihollisesta, -
että "hänen juonensa eivät ole meille tuntemattomat".
Voisin sitä soveltaa vielä tähän.
Synti pettää. Se on juonikas.
Jos ihmiset ymmärtäisivät silloin, kun synti väijyy ovella.
Se on se, joka haluaa pyydystää ihmisen.
Jos ne tajuaisivat, miten kavalaa, miten vaarallista -
on synnin kanssa ruveta pelleilemään, -
niin paljon vähemmän ihmisiä joutuisi -
synnin pettämäksi.
Sen tietää, miten hurjaa se on.
Muistelin tuossa myöskin erästä...
Se oli Helsingin Sanomissa sellainen yleisökirjoitus.
Siellä oli nuori perheenisä ja hän kertoi, -
että heillä oli firman pikkujoulut.
Kuinka ollakaan, hän siellä vähän, -
kun alkoholia otettiin ja kaikenlaista tuli...
Hän huomasi, että sinä iltana hän teki aviorikoksen.
No, sitähän hän tietysti yritti peitellä, -
mutta aviorikoksen seurauksena hän sai sukupuolitaudin, -
joka rupesi vaivaamaan.
Sitten hän meni lääkäriin.
Lääkäri teki diagnoosin, ja sitä ruvettiin hoidattamaan.
Sitten lääkäri kysyi: "Oletko sinä sen jälkeen ollut vaimosi kanssa?"
"Olen. Olen ollut."
"Tiedätkö ollenkaan, että olet myöskin tartuttanut -
tämän taudin vaimoosi? -
Nyt sinun pitää kertoa asia vaimollesi -
ja tuoda hänet myöskin hoidattamaan tuota tautia. -
Sinun täytyy nyt tehdä sillä tavalla."
Oi kauhia! Tuo mies ajatteli, että no, kerta kaikkiaan!
Sitten hän yritti kertoa asian vaimolleen.
Vaimo oli hyvin hiljainen.
Hän meni lääkäriin, ja asia hoidettiin.
Samalla hän pisti avioeron vireille.
Nyt tämä mies kirjoitti -
ja sanoi: "Minä itkien kirjoitan tämän. -
Tällaisia firman pikkujouluja ei saisi ikinä tehdä. -
Minä olen nyt yksinäinen mies. -
Minä kadun SYVÄSTI, että tein tuommoisen rikoksen."
Kun luin tuon jutun, yleisökirjoituksen, -
oikein kouraisi sisintä.
Ajattelin, ajattelin sitä tuskaa, -
mikä tuolla nuorella perheenisällä oli.
Sitten oli kaikki mennyt huonosti.
Ajattelen, että synti on juuri tällainen.
Se tulee kavalasti ihmisen elämään. Oikein kavalasti!
Se saa ihmisen tekemään semmoista, -
mitä ei saa tehdä!
Se siis pettää ihmisen!
Synti maalaa kaiken niin kauniiksi ihmiselle, -
että tässä ihminen menee retkuun ja pahasti.
Minä nyt puhun sinulle, rakas ystävä, -
jonka elämässä on selvät merkit siitä, -
miten synti pääsi sinut pettämään.
Sinä et tajunnut ihan syvintä myöten, -
että sinä rikot siinä myöskin Herraa vastaan -
ja läheisiäsi vastaan.
Minulla on sydämellä erikoisesti ihminen, -
joka katuu ja josta voi sanoa, -
että pettäjän tie on tuskainen.
Täällä sanottiin näin hyvin selvästi: -
"...ettei teistä kukaan synnin pettämänä paatuisi;"
Tässä tulee pientä toivon kipinää petetylle.
Ihmiselle, jonka elämään paholainen on päässyt synnin kautta -
tekemään järkyttäviä asioita.
Nyt tulee kysymys: onko mitään mahdollisuutta -
tällaisella petetyllä ihmisellä?
Pyhä Henki puhui tuolla matkalla minulle, -
että minun pitää sanoa tässä ohjelmassa.
Minun pitää oikein alleviivata, -
että Jeesus antaa -
uuden mahdollisuuden petetylle.
Petetylle, jonka synti on pettänyt karmealla tavalla.
On olemassa - kiitos Jumalalle siitä - sellainen sovitus -
ja anteeksiantamus - kerta kaikkiaan -
että voi kokea täydellisen anteeksiannon -
ja armahduksen.
En tiedä, millä alueella sinun elämässäsi -
tämä synti on onnistunut pettämään sinut, -
mutta tiedän sen, että älä tee itsellesi mitään pahaa!
Käänny Herran puoleen.
Jeesus, kaikesta huolimatta, rakastaa sinua!
Hän haluaa antaa kaikki sinun syntisi anteeksi. Kaikki!
Niin, ettei jää yhtään jäljelle.
Tänään on siinä mielessä ilon päivä.
Petetty saa tulla Jeesuksen luokse.
Jeesus sanoo: "Poikani, tyttäreni, nuori tai vanhempi, -
minä olen Golgatan ristillä kantanut -
kaikki nämä sinun lankeemuksesi ja syntisi. -
Minä olen kaikki kantanut siellä. -
Ja minä myöskin... Minulla on valta ja voima -
armahtaa ja antaa sinulle täydellisesti anteeksi -
ne kaikki hölmöydet, ne kaikki inhottavuudet. -
Ne kaikki, mitä synti on tehnyt sinun elämässäsi. -
Sen, mikä nyt painaa kipeänä sinun tuntoasi."
Jeesus on kärsinyt sinun puolestasi -
Golgatan ristillä saaden aikaan iankaikkisen sovituksen.
Nyt meitä on käsketty saarnaamaan tätä sovituksen evankeliumia.
Ihminen, halleluja, joka ottaa sen vastaan, -
saa kokea täydellisen armahduksen ja anteeksiantamuksen.
Nyt ollaan tällaisessa ihanassa hetkessä.
Nyt, kuule, Jeesus sanoo sinulle: -
"Poikani, tyttäreni, -
tänään on ilon päivä."
Nyt me rukoilemme yhdessä ja pyydämme, -
että Jeesus tulee nyt sinun elämääsi.
Herra, kiitos, että tällä hetkellä -
sinä otat syliisi -
tämän ystävän ja nämä ystävät, jotka kokevat: -
"Minut on petetty. Synti on pettänyt."
Herra, kiitos, että nyt minä sinun palvelijanasi saan julistaa -
Jeesuksen nimessä ja veressä kaikki synnit anteeksi.
Halleluja! Ja kiitos, Herra, -
että nämä rakkaat ystävät saavat nousta -
Jumalan armossa ja voimassa. Kaikki on annettu anteeksi.
Menneitä ei tarvitse enää muistella, -
ja Herra auttaa tästä eteenpäin.
Anna Jumalan armon siunauksen vaikuttaa elämässäsi.
Mene hengellisiin kokouksiin kuuntelemaan puhdasta evankeliumia.
Voi, mikä ilo valtaa sinun sydämesi!
Jeesus elää! Hän on armahtavainen ja laupias.
Hän rakastaa sinua.
Toivotan sinulle siunattua matkaa Jeesuksen seurassa.
Hei!
Mikä ainainen autuus ja riemu se on, -
Jeesus syntini kaikki kun kantoi.
Minut kurjan hän irrotti kahleista maan -
sekä armonsa suuren antoi.
Veri tuo, joka ristillä vuotanut on, -
minun syyni ja syntini poisti.
Teki orjasta Herralle kelvollisen.
Valo sieluuni silloin loisti.
Täällä Jeesuksen voitosta riemuita saan, -
vaikka köyhänä tietäni kuljen.
Kerran aartehen taivaassa suuren mä saan, -
maassa silmäni kun mä suljen.
Jeesus saapuvi kohta jo noutamahan -
minut taivahan kaupunkiin uuteen.
Silloin kiitokseen riemulla yhtyä saan -
sekä voittajain kuoroon suureen.
Silloin kiitokseen riemulla yhtyä saan -
sekä voittajain kuoroon suureen.
Siellä riemu ja soitto niin valtava on.
Kaikki kiitosta Herralle laulaa.
Siellä harppujen soidessa myös minä saan -
käydä nauttimaan taivaan rauhaa.
Siellä harppujen soidessa myös minä saan -
käydä nauttimaan taivaan rauhaa.
Tekstitys: Tuula-Riitta Virrankare